שיחה:יוחנן מגוש חלב

message: גוש חלב (בכתבי יוסף גיסקלה, כפי הנראה שמה היווני), הינה עיר קדומה בגליל, במקום בו שוכן כיום הכפר ג'ש. מישהו מבין? מסתומרת בכתבי יוסף גיסקולה, כפי הנראה שמה היווני?!?D_N_A 16:47, 23 פברואר 2006 (UTC)

message: הניסוח לא אובייקטיבי. נראה שלכותב יש דעה על הדמויות המתוארות. Ykauders - שיחה 17:19, 12 ביוני 2012 (IDT)
replies: text: ציין בבקשה דוגמאות אחדות שנראות לך מייצגות בדף שיחה זה ונראה במה מדובר. גילגמש • שיחה • גם אני משתתף במיזם העשור! 17:20, 12 ביוני 2012 (IDT)
I agree with the previous writer that the depiction of Josephus is not objective. I'll go one step further, and suggest that the writer shows hatred toward Josephus.
thread_title:  אובייקטיביות 

message: מה המקור לכך שהסנהדרין ורבן שמעון בן גמליאל תמכו ביוחנן מגוש חלב כנגד יוסף? האם יוסף עצמו מודה בכך בכתביו? אשמח אם תוכלו לתת לי הפניה מדוייקת. בתודה, המאירי - שיחה 13:31, 24 ביולי 2015 (IDT)
thread_title:  מקורות 

message: ציטוט ההערה: "ניתן לחשוד כי בעריכת דבריו לקראת פרסום הספר ('חיי יוסף), דאג יוסף בן מתתיהו לשפר את דמותו של יוחנן כדי להבליט עוד יותר את רשעותו של יוסטוס איש טבריה, עליו סיפר קודם לכן."
האם יוסף בן מתתיהו המשיך להתייחס בחיוב ליוחנן מגוש חלב בהמשך הספר 'חיי יוסף' ? כתבת שלא. אם כך יש כאן סתירה בין ההערה של דניאל שוורץ לבין העריכה שלך. תוכל להסבירה ? תודה. 109.65.1.12 17:16, 26 במרץ 2016 (IDT)
מלבד זה, אשמח אם תחזיר את הקטע הבא של עריכתי, אותה מחקת, אלא אם כן תרצה לפתוח דיון על כך:
thread_title:  סתירה בהערה של דניאל שוורץ 

message: גילגמש שלום, אבקש להוסיף את הקטע הבא לערך, היות ואין בו התייחסות לרקע החברתי-משפחתי של יוחנן מגוש חלב ויש מקום להוסיף אותו. אם נחוצה 'ויקיזציה' אשמח אם תוכל לערוך ולהתאימה לסטנדרטים. תודה. 79.177.182.141 20:13, 28 במרץ 2016 (IDT) 
יוסף בן מתתיהו מתאר את יוחנן כמי שהיה חברו ו"מיודעו" של שמעון בן גמליאל (בנו של רבן גמליאל), שעמד בראש בית הלל (הפרושים) בתקופת המרד. (חיי יוסף, לח, 189-194).  
יוחנן בן לוי היה בן חוגו של שמעון בן גמליאל מבחינת ההשתייכות ההלכתית והסוציולוגית שלהם. הוא היה בעל מעמד גבוה בהנהגת הפרושים, ממשפחה בעלת אמצעים שסחרה בשמן עם יהודי סוריה, ומראשי בית הלל בגליל. בית הלל התנגד בתחילה למרד נגד הרומאים (בניגוד לבית שמאי שהנהיג את המרד), אבל, בעקבות הניצחון על הרומאים בבית חורון הם מצטרפים למרד כי ראו בזה אות משמיים. הם משתתפים בממשלת החרום הלאומית שבמסגרתה נשלח יוסף בן מתתיהו להנהיג את המרד בגליל. בשלב מסויים, יוחנן מגוש חלב מתחיל לחשוד ביוסף בן מתתיהו ובכנות כוונותיו, ומבקש להרחיקו מתפקידו. מכאן ואילך מתקיימת סידרה של מהלכים אותם מתאר יוסף בן מתתיהו בספרו 'מלחמות היהודים' כהתנכלות של יוחנן אליו ואל מנהיגותו. 109.65.1.12 17:16, 26 במרץ 2016 (IDT)
replies: text: אם תרצה מקור לדברים האלה אפשר להביא מתוך מנחם שטרן, להלן ציטוט:
"חשובה במיוחד חשיפת היחסים הקרובים וההבנה ההדדית המוחלטת ששררו בין יוחנן ורבן שמעון בן גמליאל. לפי יוספוס, שמעון הפעיל את השפעתו על הכוהנים הגדולים לשעבר, חנן בן חנן ויהושע בן גמלא לצאת נגד יוספוס, והללו שלחו ארבעה שליחים לגליל כדי להדיחו. אולם שליחותם נסתיימה בכישלון מוחלט ויוספוס המשיך לכהן כמפקד הגליל (חיי יוסף, 335-189).בדיקה מדוקדקת של תיאורי יוספוס בשני ספריו מעוררת ספקות רציניים בדבר אמינותם, הן במה שנוגע למאורעות בגליל בכלל, והן באשר ליחסיו עם יוחנן בפרט. מכל מקום, שני דברים ברורים: האחד הוא, שיוחנן מילא תפקיד ראשי בהתנגדות ליוספוס בגליל, והאחר, שאין הוא יכול בשום פנים להיחשב כשופרם של הגורמים הקיצוניים. ידוע שהיו לו קשרים מצוינים עם שמעון בן גמליאל, והתנגדותו ליוספוס קיבלה את אישורו של חנן בן חנן."
מקור: http://lib.cet.ac.il/pages/item.asp?item=23335
thread_title: הרקע המשפחתי-חברתי

message: משתמש:Liadmalone שלום, הוספתי לערך ציטוט ומקור של פרופ' מנחם שטרן, ובהתאם להערה של גילגמש צמצמתי את הנוסח. ראיתי שביטלת גם את העריכה החדשה שלי מדוע ? מדובר במקור מהימן ובמידע שהיה נחוץ בערך. מה לא בסדר כאן? להלן, לנוחותך, הנוסח המצומצם ואשמח אם תסביר את פעולתך. להזכירך, בזמנו גילגמש המליץ להוסיף את הציטוט משטרן לערך של יוחנן מגוש חלב. תוכל לראות את זה בדף השיחה של הערך יוסף בן מתתיהו. במידה ולא אקבל ממך תגובה שלילית, אחזיר את הנוסח לערך, בתודה מראש. 79.181.117.254 22:09, 27 במרץ 2016 (IDT)
מנחם שטרן כותב על כך: "תיאור דמותו של יוחנן מגוש חלב על ידי יוסף בן מתתיהו מושפע מהיריבות ביניהם בעת שיוסף היה מפקד הגליל..הביקורת שלו חושפת איבה אישית עמוקה. שורשי איבה זו, העוברת כחוט השני בספרו "מלחמת היהודים" ואפילו יותר מכך באוטוביוגרפיה שלו, "חיי יוסף", נעוצים בעיקר בניסיונו בתקופת כהונתו כמפקד הגליל, שם היה יוחנן יריבו הנחוש והבלתי מתפשר ביותר, אשר עשה הכל כדי להדיחו. זהו, ללא ספק, מקור לאותה שנאה ומקורו של ההבדל בין תיאור יוחנן לבין תיאור מנהיגים אחרים.
replies: text: היות ועד עתה לא הועלתה התנגדות נוספת, אוסיף את הפיסקה לערך. מה גם שזה הומלץ על ידי גילגמש בדף השיחה של הערך יוסף בן מתתיהו, להלן הציטוט משם: "אי אפשר לבטל את העמדה של פרופ' שטרן. אני לא חושב שיש בעיה להציג את האיבה של יוספוס כלפי יוחנן מגוש חלב. בסך הכל זה נורא הגיוני. במיוחד, כשיש מקור טוב להסתמך עליו...שטרן מטיל ספק באמינותו של יוספוס בשני מקרים בלבד: היחס שלו כלפי יוחנן והתפקוד שלו כמפקד הגליל...כן כדאי לכתוב הסתייגות ברוח דבריו של שטרן לגבי תפקידו כמפקד הגליל. אני חושב שזאת עריכה טובה כי היא מבוססת על מקור אמין אמין מאוד...סביר שעוינתו של יוסף בן מתתיהו כלפי יוחנן מגוש החלב נובעת מאיבה אישית כלפיו לאור נסיונותיו להדיחו מהפיקוד. (קישור למאמר של שטרן)...בנוסף, כדאי להוסיף את המאמר כמראה מקום לערך יוחנן מגוש חלב שבו כתוב: "המקור העיקרי לתולדותיו של יוחנן בן לוי מגוש חלב הינו ספריו של יוסף בן מתתיהו, אשר היה מפקד הגליל בימי המרד הגדול בו מילא יוחנן תפקיד חשוב בהגנת הגליל, ולאחר מכן בהגנת ירושלים, ואשר היה לאויבו בנפש של יוסף בן מתתיהו. ייתכן אפוא, כי מקור זה אינו אמין" "יתכן אפוא" זה לגמרי ברוח דבריו של שטרן ואפשר להשתמש בניסוח זה גם פה למען האמת. גילגמש • שיחה 06:52, 12 באפריל 2015 (IDT). עד כאן מתוך דף השיחה ההוא. ובהתאם לזאת אכניס את הפיסקה לערך.79.177.182.141 09:56, 28 במרץ 2016 (IDT)
thread_title: הוספת ציטוט ומקור מתוך מאמר של פרופ' מנחם שטרן

message: משתמש:ביקורת שלום, נא ראה את התרומה שלי לעריכה ואת הביטול הגורף של גילגמש ללא כל סיבה מוצדקת. מדובר בעריכה לגיטימית עם מראה מקום מאת פרופ' מנחם שטרן שנחשב בין המומחים הגדולים בתחום הזה. הוספתי 2 קטעים אחד על היחס של יוסף בן מתתיהו ליוחנן מגוש חלב והשני על הרקע המשפחתי-חברתי שלו, ובשני המקרים צירפתי מראה מקום משטרן. מדוע מחקו לי את העריכה ? האם גם פה הסיבה שאני לא רשומה ? הסיבה צריכה להיות עניינית נטו ומה שיש כאן זה מלחמה-לשם-מלחמה, אגרסיביות לא מובנת. אשמח אם תוסיף את העריכה שלי לערך. מלבד זה, אני מקווה מאד שלא תתפתה לחסום פה את האפשרות לעריכה כמו שחסמת שם. האצבע שלכם ממהרת מידי ללחוץ על כפתור-החסימה. תודה. 79.177.182.141 23:41, 28 במרץ 2016 (IDT)
replies: text: ראיתי שליעד הרחיב את הערך מתוך המאמר של שטרן. אשאיר לו  וגילגמש  להסביר מדוע מצאו לנכון לשחזר את עריכותיך. חנה Hanay • שיחה • מיזם אוניברסיטת חיפה כבר שנה רביעית 09:12, 29 במרץ 2016 (IDT)
replies: text: :משתמש:Hanay תודה חנה על התערבותך. ליעד מחק לי גם את הפיסקה על השיוך המשפחתי-חברתי של יוחנן מגוש חלב. המידע הזה חסר בערך, היות לא כתוב שם דבר על משפחתו ועל שיוכו הפוליטי והסמכות שהייתה לו עקב כך (שבעקבותיה היה בכוחו לשלוח את המשלחת לירושלים), ולכן לא ברור מדוע נמחק. אודה להתערבותך שנית. 79.177.182.141 10:40, 29 במרץ 2016 (IDT)
replies: text: ::התוכן נכתב בצורה לא אנציקלופדית. לאור התנהגותה של האנונימית והרצון העז להטריח את הקהילה בדיוני סרק אין לי עניין לנהל איתה דיון. ראיתי שליעד מלון החזיר חלק מהתוכן וכך ראוי. אני לא מעוניין להרחיב. גילגמש • שיחה 01:36, 30 במרץ 2016 (IDT)
replies: text: ::: אני לא מתיימר לדבר בשם אף אחד, אבל נראה לי שהסיבה (או אחת הסיבות לפחות) שגלגמש מחק את התוספת היא שהסגנון שלה אינו אנציקלופדי. דוגמאות:

text: :::* יש להוסיף מקור בעזרת הערת שוליים (ללחוץ על "ציטוט" למעלה) ולא כפי שעשית

text: :::* אין לחתום בגוף הערך (חותמים רק בדפי שיחה ודומיהם)

text: :::* אין לתת מראה מקום בסוגריים כמו במאמר אקדמי, אלא רק בהערת שוליים

text: :::* אין להשתמש במירכאות כדי להסוות שימוש בסלנג או בלשון לא מדוייקת ("מיודעו")

text: :::* ציטוטים מתוך מקור רצוי להביא בעזרת תבנית  או 

text: :::* יש להוסיף קישורים פנימיים

text: :::שימי לב שעריכתך (התורמת והמעניינת) באנטיגונה סבלה מבעיות סגנון דומות. אני זוכר שיש מדריך שעוסק בזה, אבל לא הצלחתי למצוא אותו כרגע.  ייתכן שיש גם בעיות של תוכן, אני לא יודע כי היסטוריה זה לא התחום שלי. Amitayzl - שיחה 02:04, 30 במרץ 2016 (IDT)
replies: text: :::: משתמש: Amitayzl שלום, אשמח אם תוכל לערוך ויקיזציה לפיסקה שהוספתי לגבי הרקע המשפחתי-חברתי של יוחנן מגוש חלב. שים לב שאת הקטע בערך עצמו, ביצעתי על פי חוקי ויקיפדיה, דהיינו הוספת הערת השוליים, אי-חתימה בגוף הערך וכיוצ"ב. מלבד זה, עריכתך ב'אנטיגונה' מאוד טובה ובאמת משפרת את הניסוח הראשוני שלי, יקח לי קצת זמן להתרגל לכתוב 'אנציקלופדי' ואשמח אם תוכל לשפר היכן שעדיין טעון שיפור. יום טוב ותודה :) 79.177.182.141 18:40, 30 במרץ 2016 (IDT)
replies: text: :::::משתמשת:79.177.182.141, קודם כל, הערה טכנית: התיוג לא פעל כי הוספת אותו אחרי שחתמת (חובה להוסיף תיוג וחתימה באותה עריכה, אחרת לא נוצר תיוג). שנית, אם יהיה לי זמן, וגלגמש יכתוב שהבעיה היחידה בתוספת היא ויקיזציה, אוכל להתפנות לטפל בזה בהמשך (אך לא כרגע לצערי). באופן כללי את לא יכולה להוסיף תוכן ולקוות שמישהו אחר יעשה לו ויקיזציה. את חייבת ללמוד את זה בידיים - לעשות ויקיזציה בעצמך. אני שב על הצעתי שתירשמי ותקחי חונך מויקיפדיה:חממה/חונכים משום שמה שאת מבקשת ממני לעשות, זו עבודה של "סוג של" חונך (שאני לא מסוגל ליטול על עצמי). אם תרשמי תוכלי גם לכתוב "בשקט" בדפי טיוטה אישיים. אין לך מה להפסיד כי תמיד תוכלי לחזור לכתוב כאנונימית, ואת לא חייבת לתת שום פרט מזהה בהרשמה (להפך, דווקא כאנונימית את בעצם חשופה הרבה יותר, כפי שהסבירה חנה). בנוסף, תוכלי כרשומה להשתתף בהצבעות חודש ומאה עריכות לאחר שנרשמת.  הרשמה  Amitayzl - שיחה 22:52, 1 באפריל 2016 (IDT)

text: :::::אגב, אם תקחי חונך שאינו רשום בחממה זה גם בסדר. Amitayzl - שיחה 22:57, 1 באפריל 2016 (IDT)
replies: text: ::::::זאת לא הסיבה היחידה. גילגמש • שיחה 23:11, 1 באפריל 2016 (IDT)
thread_title: ביטולי עריכה שרירותיים